Hið íslenzka fornritafélag var stofnað 14. júní 1928 . Þá varð forseti Pétur Benediktsson bankastjóri Landsbanka Íslands ; hann féll frá 1969 . Eftirmaður hans á forsetastóli varð Jóhannes Nordal Seðlabankastjóri , og hefur hann gegnt embættinu síðan . Afkastamestur allra útgefenda fyrstu áratugina var Einar Ól. Sveinsson , og tók hann við um hríð af Sigurði Nordal þegar hann hætti sem útgáfustjóri árið 1951 . Einar gaf sjálfur út fjögur bindi sem lauk með Brennu-Njáls sögu 1954 . Aðrir afkastamiklir útgefendur á þessum árum voru þeir Bjarni Aðalbjarnarson , sem sá um útgáfu Heimskringlu í þremur bindum , og Guðni Jónsson , en hann átti þátt í útgáfu þriggja binda . Þá hefur aukinn styrkur frá ríkissjóði gert félaginu kleift að stórauka vinnu við útgáfu konungasagna , og hafa sex bindi þeirra komið út nýlega ; Færeyinga saga og Ólafs saga Tryggvasonar eftir Odd munk Snorrason ( 2006 ) , Sverris saga ( 2007 ) , Morkinskinna í tveimur bindum ( 2011 ) og Hákonar saga Hákonarsonar og Böglunga saga í tveimur bindum ( 2013 ) . Hið íslenzka fornritafélag er sjálfseignafélag , en daglegur rekstur , sala bóka , birgðahald o.fl. er í höndum Hins íslenska bókmenntafélags . Núverandi ritstjóri Íslenzkra fornrita er Þórður Ingi Guðjónsson .